n Identiteitsdokument is 'n amptelike dokument wat gebruik word om 'n persoon te identifiseer. Elke land moet sy burgers kan identifiseer. Privaat en openbare instellings het ook bewyse nodig dat u is wie u sê u is (byvoorbeeld vir banksake en om te stem).
U kan 'n Suid-Afrikaanse identiteitsdokument kry indien u 'n Suid-Afrikaanse burger is of permanente verblyfreg het en indien u 16 jaar en ouer is.
Indien u identiteitsdokument verlore, gesteel of beskadig is, kan u aansoek doen dat dit vervang word.
u van verander het (byvoorbeeld wanneer u trou of skei), of u tydelik in die buiteland woon en voorheen 'n Suid-Afrikaanse identiteitsdokument gehad het.
n Immigrant wat 'n geldige permanente verblyfpermit het, kan ook 'n identiteitsdokument kry.
n Tydelike identiteitsdokument dien as bewys van u identiteit terwyl u wag dat u aansoek om 'n identiteitsdokument verwerk word. 'n Tydelike identiteitsdokument is slegs vir 'n kort tydperk geldig.
Vir nadere besonderhede oor hoe om aansoek te doen om 'n identiteitsdokument, besoek die Departement van Binnelandse Sake se webwerf.
Onbekende staatstaal of akroniem Kyk in die WOORDELYS?